Антонов Константин Владимирович

Антонов Константин Владимирович (28 август 1900 йыл — 8 февраль 1940 йыл) — СССР-ҙың комсомол эшмәкәре, журналист, юрист һәм дипломат, педагог, мөхәррир. 1918 йылдан РКП(б) ағзаһы. Сәйәси золом ҡорбаны. 1940 йылда атыла. 1956 йылда аҡлана.

 Биографияһы 

 Пенза һәм Алыҫ Көнсығышта (1900—1923) 
мини|Пенза ҡалаһының башҡарма комитет уҡыу-коммунистары. Антонов Константин —уртала
Антонов Константин Владимирович 1900 йылдың  15 авгусында  Пермь губернаһы Бутка ауылында урмансы  ярҙамсыһы ғаиләһендә тыуған. 1910 йылда ғаилә Пензаға күсенә.  8 йыл үткәс, 1918  йылда , 2-се Пенза гимназияһын тамамлай,   губернаның «Известия» гәзиитендә эшләй . РКСМ ҡала комитетының  беренсе рәйесе була, 1919 йылда   «Творцы грядущего» гәзитенең тәүге мөхәррире, шулай уҡ беренсе Бөтә Рәсәй коммунист-уҡыусылар съезына беренсе делегат була. Киләһе йылда Пенза губерна комитетының  секретары булып эшләй һәм РКСМ  III  съезы делегаты булып китә. 1921 йылда ул I Бөтә Рәсәй конференцияһы һәм РКСМ-дың  IV съезы делегаты. РКП (б)-ның губерна съезында берлектә децистар өсөн тауыш бирә. Йыл аҙағынан Алыҫ Көнсығышта йәшерен эшләй башлай. 1922 йылда Приморье комсомолының   III  съезында Приморье РКСМ бюроһы рәйесе булып һайлана.
мини|1922 йылда Приморье комсомолы съезы. Антонов Константин — уртала

 Мәскәүҙә (1923—1932) 
1923 йылда Мәскәүгә саҡырыла һәм  1925 йылға тиклем РКСМ Үҙәк Комитетының гәзит бүлеге мөдире булып эшләй. Был ваҡытта троцкистар резолюцияһы өсөн тауыш  бирә. 1926 йылда Мәскәү дәүләт университетының халыҡ-ара факультетын тамамлағандан һуң, ул РАНИОН-да  аспирант була,  бында 1930 йылға тиклем эшләй. Был ваҡытта  Антонов Виктор Киндың   «По ту сторону»романында геройҙарҙың береһе  Матвеев прототибы була. 1930 йылдан  СССР Сит ил эштәренең халыҡ комиссариаты (НКИД)   Хоҡуҡ  бүлегенең мөдире урынбаҫары, һәм бер үк ваҡытта 1930 йылдың яҙына тиклем, халыҡ-ара хоҡуҡ кафедраһында эшләй, ул структуралы үҙгәртеп ҡороуҙар арҡаһында башта 1-се  МДУ кафедраһы, һуңынан — Мәскәү хоҡуҡ институты һәм, ниһайәт, П.И.Стучка исемендәге Мәскәү юридик институтын була.. Шул  ваҡытта уҡ — И.В.Сталин исемендәге Көнсығыш эшсәндәренең коммунистик университетында Совет хоҡуғы кафедраһы рәйесе .  «Советское государство» журналында мәҡәләләр баҫтыра, китаптар  сығара,  документтар йыйынтығын мөхәррирләй.

 Франция һәм Бельгияла эше (1933—1937) 
1933 йылда  Крестинский тарафынан Францияла СССР тулы хоҡуҡлы вәкәләтенең  1-се секретары вазифаһына тәғәйенләнә, унда Генераль консул бурыстарын башҡара. 1935 йылдан Бельгияла СССР тулы хоҡуҡлы вәкәләтенең  кәңәшсеһе булып эшләй.
мини|Парижда СССР тулы хоҡуҡлы вәкәләттә совет авиацияһы хөрмәтенә  иртәнге аш.Алғы планда һулдан уңға: Эдуар Эррио, Францияның авиация генерал министры Денен, Семен Иванович Венцов-Кранц,  Николай Николаевич Васильченко,  Эйнак Лоран, Антонов Константин ВладимировичАртҡы планда уңдан һулға: Иосиф Станиславович Уншлихт,  Марсель Израилевич Розенберг

 Оло  террор  йылдарында (1937—1939) 
1937 йылдың апрелендәге  анкетала  1921-1924 йылдарҙа децист һәм троцкист өсөн тауыш биргән факттарын күрһәтә,   шуның өсөн Мәскәүгә ҡайтарыла, партия коллегияһы был факттарҙһы йәшергәне өсөн уға  ҡаты шелтә  сығара. Май айында Кретискийҙы эшенән бушаталар һәм ҡулға алалар. Уның урынына Потемкинды тәғәйенләйҙәр, уның менән Антонов  1934 йылда Францияла эшләй. Потемкин Антоновты СССР Сит ил эштәренең халыҡ комиссариаты 2-се көнбайыш  бүлегенең  мөдире ярҙамсыһы итеп тәғәйенләй . Ноябрь айында инде Антоновтың дуҫы яҙыусы Виктор Кин ҡулға алына, һәм сит ил эштәре  бюроһы яңы эш ҡуҙғыта.  1938 йылдың ғинуарында НКВД-ла күрһәтмәләр бирә, шунан һуң был  вазифаһынан бушатыла һәм  резервҡа күсерелә. Март айында  СССР Сит ил эштәренең халыҡ комиссариаты 3-сө көнбайыш бүлегенә консультант булып тәғәйенләнә, уның партия эше Мәскәү ҡалаһының Дзержинский ВКП(б) район комитетына  тапшырыла, унда май айына тиклем эшләй, шунан һуң НКИД институтына ебәрелә. Бер үк ваҡытта ул СССР ФА Хоҡуҡ  институтында  эшләй. Ярты йылдан һуң уға партбилетын кире ҡайтаралар, әммә НКИД институтында вазифанан бушаталар һәм резервҡа ебәрәләр. НКИД институтынан  1939 йылдың ғинуарында бөтөнләй  бушатыла, әммә шул уҡ ваҡытта, апрель айында,  СССР  Фәндәр академияһының хоҡуҡ институты штатында  өлкән ғилми хеҙмәткәр вазифаһына раҫлана һәм уның партойошмаһына теркәлә. Май айында халыҡ-ара хоҡуҡ буйынса (теоретик) дәреслек әҙерләү эшенең өлөшөн тамамлай

11 майҙа ҡулға алына.  Дәреслек ҡулъяҙмалары тартып алына

 № 407 эше (1939—1940) 
1939 йыл алдан тикшереү ваҡытында баҫымы аҫтында контрреволюцион троцкистар ойошмаһында ҡатнашыуҙа  һәм Франция файҙаһына шпионлыҡ итеүҙә таныу яҙа.  1940 йылдың 16 ғинуарында  Сталин атып үлтерелеүселәр   исемлегенә ҡул ҡуя. Туғыҙынсы номер аҫтында Антонов фамилияһы була. (Шунда уҡ, ун икенсе булып— Исак (шулай исемлеге) Бабель килә) . Ике көндән һуң милкен конфискациялау менән  атып үлтереүгә хөкөм ителә.  Суд ултырышында үҙен ғәйепле танымай, «алдағы тикшереүҙәрҙә биргән күрһәтмәләр  физик һәм әхлаҡи йоғонто ҡулланыу һөҙөмтәһендә бирелгән» тип инҡар итә.  8 февралдә, СССР НКВД 1-се махсус бүлеге  начальнигы ярҙамсыһы, дәүләт хәүефһеҙлегенең  өлкән лейтенанты  Калинин    был ҡарарҙың үтәлеше тураһында белешмәгә ҡул ҡуя . Ҡәбер урыны — Мәскәү, Яңы Дон  зыяраты.

1956 йылда СССР ВКВС тарафынан аҡлана . Протоколда  тикшереүҙе алып барыусы СССР Эске эштәр халыҡ комиссариатының тикшереү часе начальнигы  ярҙамсыһы  Влодзимирский  эште ялғанлау өсөн  хөкөм ителә, ә эш буйынса төп  тәфтишсе  тикшереү эштәре буйынса СССР Эске эштәр халыҡ комиссариатының следователе Матевос эшенән бушатыла тип күрһәтелә.

 Балалары 

 Фәндәр академияһының ағза-корреспонденты Антонов Владимир Константинович (1927—1992)
 Антонова Марианна Константиновна халыҡ мәғарифы отличнигы (1937) —  рәссам Борис Авдеевтың ҡатыны

 Хәтер 

 1968 йылда Алыҫ Көнсығышта  яҡын дуҫы һәм комсомол эше буйынса буйһоноусыһы Виктор Киндың Константин Антоновҡа хаты баҫтырылып сыға.
 1978 йылда Антонов исеме  Пенза  ҡалаһында урамға бирелгәнПензенские хроники.

 Иҫкәрмәләр 

 Һылтанмалар 
• Антонов Константин Владимирович //   РГАСПИ.  Ф. М1.  Оп.  18.  Д. 186.  Лена 3-7.  7 ла.

• Списки, анкеты и делегатов 1-й Всероссийской конференции РКСМ //   РГАСПИ. Ф. М37. Оп. 1. Д. 6. Л. 11–12.

• Списки, анкеты и мандаты делегатов 3-го Всероссийского съезда РКСМ //   РГАСПИ. Ф. М6. Оп. 3. Д. 16. Л. 5 оборот, 14 оборот, 54-55.

• Списки, анкеты и мандаты делегатов 4-го Всероссийского съезда РКСМ //   РГАСПИ. Ф. М6. Оп. 4. Д. 8. Л. 52, 52 оборот.

• Следственное дело №407 по обвинению Антонова Константина Владимировича //   Центральный архив ФСБ России. Д. Р4648. 262 л.

 Хеҙмәттәре 









 Әҙәбиәт 







 Шулай уҡ ҡарағыҙ 




Категория:СССР-ҙа репрессияланғандар
Категория:СССР дипломаттары
Категория:РСДРП ағзалары
Категория:Википедия:Статьи с переопределением значения из Викиданных
Категория:Мәскәүҙә вафат булғандар
Категория:Алфавит буйынса шәхестәр
Категория:1940 йылда вафат булғандар
Категория:8 февралдә вафат булғандар
Категория:1900 йылда тыуғандар
Категория:28 августа тыуғандар
Категория:Мәскәү дәүләт университетын тамамлаусылар
Категория:Журналистар
Категория:Дипломаттар
Категория:Мөхәррирҙәр
Категория:Юристар
Категория:Педагогтар
Категория:Аҡланғандар